Ուկրաինայում և Ռուսաստանում պահպանվող անբարենպաստ օպերացիոն միջավայրը, ավելի շուտ, կհանգեցնի նրան, որ արևմտաեվրոպական և այլ արտասահմանյան բանկերի դուստր կառույցները կշարունակեն հնարավորություններ որոնել` ուկրաինական շուկայից դուրս գալու և ռուսական շուկայում գործողությունների ծավալները կրճատելու համար։ Այդ մասին ասվում է Standard & Poor’s միջազգային վարկանիշային գործակալության «Արտասահմանյան բանկերը վերանայում են Ռուսաստանում և Ուկրաինայում իրենց ռազմավարությունները» նոր հաշվետվությունում։